แนะญาติไฟช็อตฟ้องเรียกเงินกทม.
จี้ผู้ว่าฯเดินลูบเสาวงจรปิด,ผบก.นิติเวชฯ รพ.ตร.ยันชายเคราะห์ร้ายถูกไฟฟ้าดูดเสียชีวิตตายคาโคนเสาติดตั้งกล้องวงจรปิดจริง อยู่ระหว่างตรวจสอบอัตลักษณ์บุคคล ยังไม่มีญาติมาแสดงตัว ด้านอดีต ส.ส.ปชป. ยุญาติคนตายสามารถฟ้องเรียกค่าเสียหายจากหน่วยงานที่เกี่ยวข้องได้ แนะผู้ว่าฯ กทม. และ ผอ.ทุกเขตรีบลงพื้นที่ตรวจสอบด่วน,กรณีชายไทยนิรนามอายุประมาณ 35-40 ปี นั่งคุกเข่าเสียชีวิตมือทั้งสองข้างจับเสาติดตั้งกล้องวงจรปิดรหัส 1231 CM 1-BE-139-C01 โดยมือทั้งสองข้างมีบาดแผลดำไหม้เกรียมคล้ายถูกไฟฟ้าช็อต เหตุเกิดที่ปากซอยพหลโยธิน 47 ถนนพหลโยธิน แขวงลาดยาว เขตจตุจักร กทม. ขณะที่ชาวบ้านละแวกดังกล่าวต่างยืนยันว่าเสาต้นดังกล่าวมีกระแสไฟฟ้ารั่วเคยแจ้งหน่วยงานที่เกี่ยวข้องมาตรวจสอบ ก่อนเจ้าหน้าที่ส่งศพให้สถาบันนิติเวชฯ รพ.ตร.เพื่อชันสูตรหาสาเหตุการตายที่แท้จริง,ความคืบหน้าเมื่อเวลา 10.00 น. วันที่ 10 ม.ค. ทาง พล.ต.ต.พรชัย สุธีรคุณ ผบก.สถาบันนิติเวชฯรพ.ตร. กล่าวว่า จากการผ่าชันสูตรศพหาสาเหตุการตายเบื้องต้นพบผู้ตายหัวใจหยุดเต้นเฉียบพลันจากกระแสไฟฟ้าดูด ผลการชันสูตรอย่างละเอียดคงต้องใช้เวลาประมาณ 1-2 วัน ส่วนการระบุชื่อผู้ เสียชีวิต อยู่ระหว่างตรวจประวัติทางทันตกรรมและลายนิ้วมือเพื่อยืนยันอนัตตลักษณะบุคคล ขณะนี้ยังไม่มีญาติของผู้เสียชีวิตมาติดต่อแสดงตัวแต่อย่างใด,ด้าน ร.ต.ท.ณัฐพล รัตนสุภาพงศ์ พงส.สน.บางเขน เจ้าของคดี เปิดเผยว่า หลังตรวจสอบที่เกิดเหตุพร้อมหน่วยงานที่เกี่ยวข้อง พบผู้ตายอายุประมาณ 35-40 ปี ไม่มีบัตรหรือเอกสารแจ้งชื่อ ลักษณะภายนอกดูคล้ายเป็นชายเร่ร่อน อยู่ในชุดเสื้อยืดสีเขียว กางเกงฟุตบอลขาสั้นสีส้ม ไม่สวมรองเท้า ข้างตัวมีถุงพลาสติกหูหิ้วใส่เสื้อผ้า 3 ชุด สำนวนการสอบสวนขณะนี้สอบปากคำพยานแวดล้อมที่เข้าไปช่วยเหลือ พบชายคนดังกล่าวเสียชีวิตไปก่อนหน้าแล้ว เหลือเพียงสอบปากคำเพิ่มเติมกับหน่วยงานที่เกี่ยวข้อง รวมทั้งรอผลชันสูตรศพจากสถาบันนิติเวชฯรพ.ตร. หากสำนวนเสร็จสิ้นจะส่งให้ผู้บังคับบัญชาตรวจสอบอีกครั้ง,ส่วนสาเหตุของการเสียชีวิตขึ้นอยู่กับผลการชันสูตรพลิกศพของสถาบันนิติเวชฯรพ.ตร.ว่าเกิดจากสาเหตุใดหากเกิดจากไฟฟ้าช็อต ญาติผู้ตายสามารถฟ้องร้องหน่วยงานที่รับผิดชอบได้ แต่จนถึงขณะนี้ยังไม่มีผู้ใดมาแสดงตัวว่าเป็นญาติของผู้เสียชีวิต ร.ต.ท.ณัฐพลกล่าว,วันเดียวกันนายวัชระ เพชรทอง อดีต ส.ส.พรรคประชาธิปัตย์ กล่าวถึงกรณีดังกล่าวว่า ถือเป็นความไร้ประสิทธิภาพของ กทม.ที่ปล่อยปละละเลยให้มีกระแสไฟฟ้ารั่วจากเสากล้องวงจรปิด เพราะประชาชนในย่านนั้น ยืนยันว่าเคยแจ้งสำนักงานเขตจตุจักรมานานแล้วแต่ไม่ได้รับการแก้ไขใดๆทั้งสิ้น ถึงแม้ผู้ตายเป็นคนเร่ร่อน แต่ศักดิ์ศรีความเป็นมนุษย์นั้นเท่าเทียมกับผู้ว่าฯ กทม. ญาติผู้ตายสามารถฟ้องกทม.และบริษัทที่ติดตั้งกล้องวงจรปิดเพื่อเรียกร้องค่าเสียหายได้ แม้ ม.ร.ว.สุขุมพันธุ์ บริพัตร ผู้ว่าฯกทม.จะปกปิดข้อมูลไม่ให้สัญญาการจัดซื้อจัดจ้างกล้องวงจรปิดเลยก็ตาม,ที่ผ่านมา ม.ร.ว.สุขุมพันธุ์ใช้สโลแกนว่า ทั้งชีวิตเราดูแล แต่ครั้งนี้คน กทม.ตายเพราะไฟฟ้ารั่วจากเสากล้องวงจรปิดของ กทม. อยากรู้ว่า กทม.จะดูแลรับผิดชอบอย่างไรและจะตรวจสอบไฟฟ้ารั่วของสถานที่ กทม.รับผิดชอบทุกแห่งหรือไม่ ทางที่ดีผู้ว่าฯ กทม.และ ผอ.เขตทุกเขตควรไปเดินลูบเสากล้องวงจรปิดทุกเสา ตรวจสอบว่ามีไฟฟ้ารั่วอยู่หรือไม่ เพื่อสร้างความมั่นใจให้กับชาว กทม.และควรทดสอบด้วยว่ากล้องวงจรปิดที่ติดตั้งนั้น ใช้การได้จริงทุกจุดหรือไม่ ชาว กทม.เขาเลือกผู้ว่าฯ กทม.ให้เข้าไปทำงานเพราะลงสมัครในนามพรรคประชาธิปัตย์ เมื่อได้เป็นแล้วอย่าหลงว่าสอบได้เพราะตัวเอง นายวัชระกล่าว,ขณะที่นายทวีศักดิ์ เลิศประพันธ์ ผอ.สำนักการจราจรและขนส่ง (สจส.) เผยว่า ยังไม่แน่ใจว่าผู้เสียชีวิตรายนี้ถูกไฟฟ้าช็อตจากการรั่วของไฟฟ้าที่เสาไฟหรือจากเสาติดตั้งกล้องวงจรปิด เนื่องจากเสาทั้งสองอยู่ติดกัน อีกทั้งกล้องวงจรปิดตัวดังกล่าวยังทำงานปกติ อยู่ระหว่างการหารือและตรวจสอบร่วมกับการไฟฟ้านครหลวง ผู้แทน สจส. ผู้รับเหมาติดตั้งกล้อง วิศกรไฟฟ้า รวมทั้งรอผลชันสูตรจากสถาบันนิติเวชฯ รพ.ตร.ด้วย การติดตั้งเสากล้องวงจรปิดทุกครั้งต้องได้รับการตรวจสอบและรับรองมาตรฐานจากการไฟฟ้านครหลวง นอกจากนี้มีการเดินสายไฟใต้ดิน ความผิดพลาดที่กระแสไฟฟ้าจะรั่วจากเสากล้องวงจรปิดมีน้อย หากมีข้อผิดพลาดเกิดขึ้น กทม.และผู้รับเหมาพร้อมรับผิดชอบ,เสากล้องวงจรปิดจุดเกิดเหตุ เคยได้รับแจ้งเมื่อวันที่ 25 ก.ย.58 ว่าเกิดกระแสไฟฟ้ารั่ว สจส.เข้าตรวจสอบในวันที่ 28 ก.ย.58 ไม่พบปัญหาใดๆ และกล้องยังใช้งานได้ตามปกติ กระทั่งมาเกิดเหตุการณ์ ในการติดตั้งกล้องวงจรปิดพนักงานและผู้รับเหมาดำเนินการตรวจสอบความพร้อมอย่างสม่ำเสมอ นายทวีศักดิ์กล่าว
ผบก.นิติเวชฯ รพ.ตร.ยันชายเคราะห์ร้ายถูกไฟฟ้าดูดเสียชีวิตตายคาโคนเสาติดตั้งกล้องวงจรปิดจริง อยู่ระหว่างตรวจสอบอัตลักษณ์บุคคล ยังไม่มีญาติมาแสดงตัว 
ข่าวหน้า1,ไฟช็อต,ไฟฟ้าดูด,เสาติดตั้งกล้องวงจรปิด,เสาติดตั้งกล้องวงจรไฟรั่ว,กล้องวงจรปิด,พหลโยธิน 47,กระแสไฟฟ้ารั่ว,กระแสไฟฟ้าดูด,ข่าว,ข่าวภูมิภาค,ไทยรัฐฉบับพิมพ์